proxectonos/corpus_dominio_legal_administrativo_tmp huggingface dataset:
27/07/2011 | Otras Entidades y Anuncios ParticularesUniversidades
Universidade da Coruña
Facultade de Economía e Empresa
Anuncio de acordo de inicio de expediente de recadación de prezos públicos de matrícula

(Modelo de anuncio de acordo de inicio de expediente de recadacíón de prezos públicos de matrícula) Ao non poder levar a cabo a notificación persoal ao interesado, segundo dispón o artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, e en aplicación do disposto no dito artigo, publícanse, para os efectos de notificación, o acordo de inicio de expediente de recadación de prezos públicos de matrícula. De acordo co disposto no artigo 4 da resolución reitoral do 13 de xuño de 2008 sobre procedemento para a recadación de prezos públicos de matrícula, durante o prazo de dez días, contados desde o seguinte ao da publicación deste anuncio, as persoas interesadas terán á súa disposición o expediente para que, de acordo co artigo 84 da Lei 30/1992, do 26 de novembro, poidan alegar e presentar os documentos/xustificantes que estimen pertinentes ante a Administración da Facultade de Economía e Empresa, campus de Elviña, na Coruña, teléfono 981 167 000, extensión 2455. A Coruña, 7 de xullo de 2011.0 decano Juan Benito Cabido Canata Anexo
27/07/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Xefatura Territorial da Coruña
Servizo de Infraestruturas
Pagamento: xurado. Termo municipal: Cabanas

En cumprimento do disposto no artigo 49 do Regulamento de Expropiación Forzosa do 26 de abril de 1957, este Servizo procede a executa-lo pagamento do xustiprezo de XURADO, correspondente ó expediente de expropiación forzosa instruído para o termo municipal de CABANAS, con mor das obras do Proxecto AC/00/65.1 “NOVA ESTRADA DE CONEXION DA AC-141 COA N-651 E A A-9 EN VILAR DO COLO” o cal terá lugar o 26 DE AGOSTO DE 2011 DE 09:30 A 10:00 HORAS. ós propietarios dos terreos que figuran na relación que se adxunta.0 pagamento efectuarase na CASA DO CONCELLO DE CABANAS, polo pagador deste Servizo e en presenza do representante da Administración e do Alcalde e Secretario do devandito Concello. O que se fai público, para xeneral coñecemento, advertindo ós interesados que o pagamento se fará precisamente ós que figuran como donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o Alcalde ou Secretario do Concello.0 XEFE DO SERVIZO, Fdo./ ANTONIO N. LOPEZ GRUEIRO. OBRA: NOVA ESTRADA DE CONEXIÓN DA AC-141 COA N-651 E A A-9 EN VILAR DO COLO TERMINO MUNICIPAL: CABANAS CLAVE DE OBRA: AC/00/65.1
27/07/2011 | Administración LocalMunicipal
Boiro
Exposición pública da conta xeral 2010

Formulada e rendida a CONTA XERAL do exercicio de 2010, integrada polas contas e estados ós que fai referencia o artigo 209 do RDLex.2/2004, de 5 de marzo, Texto Refundido da Lei Reguladora das Facendas Locais, e informada favorablemente o día 18 de xullo de 2011 pola Comisión Informativa Especial de Contas, exponse ó público, cos documentos que a xustifican, polo prazo de 15 días, durante os cales, e oito máis, os interesados poderán presentar as reclamacións, reparos ou observacións que estimen convenientes, de conformidade co disposto no artigo 212.3 do citado texto legal e demais disposicións concordantes. Boiro, 19 de xullo de 2011 O alcalde-Presidente Juan José Dieste Ortigueira
27/07/2011 | Administración LocalMunicipal
Sada
Servizo de Urbanismo
Licenza para apertura de establecemento destinado a restaurante-pizzería no local situado na Avda. da Mariña, núm.63-64 baixo-Sada

Solicitada por D. Ion Gabriel Remco Arxe Mallea, licenza para a apertura dun establecemento destinado a restaurante - pizzería no local situado na Avda. da Mariña, 63 - 64 - baixo, cumprindo o disposto no artigo 36. a.5º do RD 2816/1982, polo que foi aprobado o Regulamento de Espectáculos Públicos sométese a información pública por período de 10 días, a fin de que durante o mesmo - que empezará a contarse desde o día seguinte ó da inserción do presente edicto no boletín Oficial da Provincia- poida examinarse o expediente, na Concellería de Urbanismo deste Concello, situada na Avda. do Porto núm.24, polas personas que dalgún xeito se consideren afectadas pola actividade que se pretende instalar e formular por escrito as reclamacións ou observacións oportunas. Sada, 8 de xullo de 2011 O ALCALDE, Asdo.: Ernesto Anido Varela
01/07/2011 | Administración LocalMunicipal
Vimianzo
Decreto 22/06 /2011. - Nomeamento de tenentes de alcalde

D. Manuel Antelo Pazos, alcalde-presidente do Concello de Vimianzo, no uso das súas atribucións legalmente conferidas. A vista das eleccións locais do día 22/05/2011 e da constitución da Corporación de Vimianzo en data 11/06/2011, resulta necesario proceder ó establecemento da nova organización municipal. Considerando o disposto no artigo 21 e 23 da Lei 7/1985 do 2 de abril, reguladora das bases de réxime local, en relación cos artigos 46 e 47 do Real Decreto 2568/1986, do 28 de novembro, polo cal se aproba o Regulamento de organización, funcionamento e réxime xurídico das entidades locais. PRIMEIRO. - Nomear tenentes de alcalde aos seguintes concelleiros: D. Louay Rando Pollos, primeiro tenente de alcalde. Dª. Desiree Eudalda Cismas Pekala, segunda tenente de alcalde. D. Italo Marius Marcel Chimenti Guadarrama, terceiro tenente de alcalde. SEGUNDO.- Aos tenentes de alcalde corresponderalles substituír esta Alcaldía na totalidade das súas funcións e por orde do seu nomeamento, nos casos de ausencia, enfermidade ou impedimento que o imposibilite para o exercicio das súas atribucións. TERCEIRO.- Dar a coñecer ao Pleno da Corporación a presente Resolución na primeira sesión que se celebre, notificarlla ós interesados, e publicala no Boletín Oficial da Provincia, todo iso sen prexuízo da súa efectividade dende o día seguinte da presente resolución. CUARTO. - Quedan derogados os Decretos así como calquera outra resolución que se opoña ao contido do presente decreto. Vimianzo, 22 de xuño de 2011 O alcalde Diante de min, O secretario Manuel Antelo Pazos Rafael José del Barrio Berbel
01/07/2011 | Administración LocalMunicipal
Val do Dubra
Anuncio delegación atribucións do Pleno na Xunta de Goberno Local

Por acordo do Pleno Municipal na sesión do día 20/06/2011, adoptouse, entre outros, o seguinte acordo: Delegar na Xunta de Goberno Local, as seguintes atribucións recollidas no artigo 22 da Lei 7/1985, do 2 de abril (con excepción das enumeradas no artigo 22.4) a saber: j) O exercicio de accións xudiciais e administrativas e a defensa da Corporación en materias de competencia plenaria. k) A declaración de lesividade dos actos do Concello. ñ) A aprobación dos proxectos de obras e servizos cando sexa competente para a súa contratación ou concesión, e cando aínda non estean previstos nos orzamentos. q) As demais que expresamente lle confiran as leis, e que non esixan maioría especial. A saber: -Concesión bens ou servizos por máis de cinco anos, sempre que a súa contía non exceda do 20 por 100 dos recursos ordinarios do Orzamento. -A solicitude de subvencións ante os Organismos e Entidades Públicas que impliquen compromisos económicos para o Concello delegando no alcalde o resto das solicitudes. -A información dos expedientes sobre actividades clasificadas. -Aprobación e Modificación dos Pregos de condicións xerais e claúsulas particulares. -Aprobación do Padrón de habitantes e estatísticos. -Aprobación de convenios competencia do Pleno con excepción dos urbanísticos determinados no apartado c do artigo 22 de Lei 7/1985, modificada pola Lei 8/2007 do 28 de maio. Será de aplicación ó réxime xeral das delegacións entre os órganos necesarios que recolle o ROF nos seus artigos 114 a 118 e, o disposto no artigo 13.4 da Lei 30/92, do 26 de novembro, reformada pola Lei 4/99, do 13 de xaneiro, segundo o que as resolucións administrativas que se adopten por delegación indicarán expresamente esta circunstancia e consideraranse dictadas polo órgano delegante. Delegándose tamén na Xunta de Goberno, a resolución dos recursos de reposición, contra os actos dictados por dito órgano, como órgano delegado. Val do Dubra, 23 de xuño de 2011 O alcalde Juan M. Baleato Iglesias
01/07/2011 | Administración LocalMunicipal
Vilarmaior
Dedicación exclusiva Alcaldía

O concello en sesión celebrada o día vinte de xuño de dous mil once, adoptou o acordo que se transcribe, o que se fai público de acordo co establecido no artigo 75.5 da Lei 7/1985 do 2 de abril: “1º.- Recoñecer a dedicación exclusiva para a Alcaldía do concello, determinando que as retribucións da mesma serán 32.900 € en cómputo anual e divididas en catorce pagas iguais.2º.- A retribución revisarase anualmente, na proporción que determinen os orzamentos xerais do Estado para as retribucións do persoal ao servizo do sector público.3º.- A corporación asumirá o pago das cotas empresariais que correspondan á Seguridade Social.4º.- Publicar no BOP e no taboleiro de anuncios do concello o presente acordo, de acordo co disposto no artigo 75.5 da Lei 7/1985, reguladora das bases do réxime local.” Vilarmaior, 24 de xuño de 2011 O ALCALDE, Carlos Vázquez Quintián
01/07/2011 | Administración LocalMunicipal
Vimianzo
Decreto 22/06/2011. - Delegacións de alcaldía en tenentes de alcalde

D. Manuel Antelo Pazos, alcalde-presidente do Concello de Vimianzo, no uso das súas atribucións legalmente conferidas. A vista das eleccións locais do día 22/05/2011 e da constitución da Corporación de Vimianzo en data 11/06/2011, resulta necesario proceder ó establecemento da nova organización municipal. Considerando o disposto no artigo 21 e 23 da Lei 7/1985 do 2 de abril, reguladora das bases do réxime local, en relación cos artigos 43,46 e 121 do Real Decreto 2568/1986, do 28 de novembro, polo cal se aproba o Regulamento de organización, funcionamento e réxime xurídico das entidades locais. PRIMEIRO. - Outorgar as delegacións especiais que se sinalan aos seguintes tenentes de alcalde: - A D. Ioan David Nouradine Petrican Valentines, primeiro tenente de alcalde: Facenda, obras e urbanismo. - A Dª. Gabriela Daniela Truebas Marcondes, segunda tenente de alcalde: Benestar social e Igualdade. - A D. Alejandro Guillermo Ordieres Hadadea, terceiro tenente de alcalde: Acción rural e medio ambiente. A delegación especial comprende a dirección interna e xestión do servizo ou áreas que se delega, pero sen capacidade resolutiva mediante actos administrativos que afectan a terceiros. SEGUNDO. - Dar conta ó Pleno da Corporación da presente Resolución na primeira sesión que se celebre, notificarlla ós interesados, e publicala no Boletín Oficial da Provincia, todo iso sen prexuízo da súa efectividade dende o día seguinte da presente resolución. TERCEIRO. - Quedan derrogados os Decretos así como calquera outra resolución que se opoña ao contido do presente decreto. Vimianzo, 22 de xuño de 2011 O alcalde Diante de min, O secretario Manuel Antelo Pazos Rafael José del Barrio Berbel
01/07/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.28835. Retranqueo de LMT

INFORMACIÓN PÚBLICA CLAVE: DH W.15.28835 Unión Fenosa Distribución S. A. (representante D. S. G. D. UD21821008144), con CIF A-82153834 e con enderezo en Avda. de Arteixo, n.º 171.15007 A Coruña. Solicita AUTORIZACIÓN para retranqueo de L. M. T, na zona de dominio público hidráulico e policía do río Inxerto, no lugar do Espiño, na parroquia de Santa Cecilia, no T. M. de Ferrol. As obras solicitadas consisten na retranqueo de L. M. T. en el lugar de Pallota. O que se fai público para xeral coñecemento, por un prazo de VINTE (20) DÍAS, a partir do seguinte á data da publicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste Servizo, situado na rúa Wenceslao Fernández Flórez, 1-2.º A.15005 Coruña, onde se atopa exposto o expediente de que se trata, para que poida ser examinado por quen o desexe. A Coruña, 22 de xuño do 2011. O xefe de servizo da Zona Galicia Norte Asdo.: Luís García Alonso
01/07/2011 | Administración LocalMunicipal
Val do Dubra
Anuncio nomeamentos tenentes de alcalde

ANUNCIO NOMEAMENTO TENENTES DE ALCALDE Por Resolución de Alcaldía deste Concello, de data 15/06/2011, da que se deu conta ao Pleno Municipal na sesión do día 20/06/2011, foron nomeados/as tenentes de alcalde deste municipio, e pola orde que se cita, os seguintes concelleiros/as: RAMÓN CAMILO VARELA MARIÑO, ROSA PARAFITA ROMERO e SUSANA MARÍA IGLESIAS BLANCO. Corresponde ós nomeados, na orde designada, substituir ao alcalde na totalidade das súas funcións, nos casos de ausencia, enfermidade ou impedimento que o imposibilite para o exercicio das súas atribucións; así como nos supostos de vacante ata que tome posesión o novo alcalde. O que se publica para os efectos do disposto no artigo 46.1 do Real Decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais. Val do Dubra, 23 de xuño de 2011 O alcalde Juan M. Baleato Iglesias
01/07/2011 | Administración LocalMunicipal
Val do Dubra
Anuncio delegación funcións alcaldía

ANUNCIO DELEGACIÓN FUNCIÓNS ALCALDÍA Tendo que ausentarme do Municipio do 1 ao 31 de xullo de 2011, e co fin de dar cumprimento ao disposto no art.63 da Lei 5/97, do 22 de xullo, de Administración local de Galicia e 47 do Regulamento de organización, funcionamento e réxime xurídico, sobre substitucións nas funcións da Alcaldía, RESOLVO: PRIMEIRO: Delegar no primeiro tenente de alcalde, Ramón Camilo Varela Mariño, a totalidade das funcións correspondentes á Alcaldía, durante o citado período. Para os días en que non poida asistir o señor Varela Mariño á Casa do Concello delego na segunda tenente de alcalde, Rosa Parafita Romero. SEGUNDO: A Alcaldía poderá revogar, en calquera momento, a delegación conferida. TERCEIRO: Publíquese o presente decreto, conforme ao establecido no art.44 do ROF, e notifíquese o acordo conforme ao preceptuado no citado artigo. Val do Dubra, 24 de xuño de 2011 O alcalde Juan M. Baleato Iglesias
01/07/2011 | Administración LocalMunicipal
Oroso
Probas selectivas para o ingreso no corpo da Polícia Local do Concello de Oroso - lista provisional admitidos

En data 21/06/2011, aprobouse a seguinte: LOGO DE VER que rematou o prazo para presentar as solicitudes para participar nas probas selectivas para ingresar no corpo da Policía Local do Concello de Oroso na categoría de garda de policía local (BOE núm.32, do 07/02/2011; BOP núm.16. do 16/02/2011; e DOG núm.35, do 21/02/2011). TENDO EN CONTA o que dispón a base 7.ª das bases xerais que rexen a convocatoria (BOP núm.248, do 30/12/2010), en relación co artigo artigo 21.1. g) da Lei 7/1985, de 2 de abril, reguladora das bases do réxime local e co artigo 34 da Lei 4/2007, de 20 de abril, de coordinación de policías locais, con esta data RESOLVO: PRIMEIRO. DECLARAR ADMITIDOS provisionalmente aos aspirantes que presentaron solicitude para participar nas probas selectivas que se relacionan: SEGUNDO. DECLARAR EXCLUÍDOS provisionalmente aos aspirantes que presentaron solicitude para participar nas provas selectivas polos motivos que en cada caso se indican co cardinal correspondente e que poderán ser subsanados nos termos do disposto no apartado terceiro deste acordo: TERCEIRO. OUTORGAR un prazo de 10 días hábiles a contar a partires do día seguinte ao da publicación desta resolución no Boletín Oficial da Provincia da Coruña aos efectos da emenda de erros polos que foron excluídos do proceso selectivo. CUARTO. PUBLICAR o anuncio desta convocatoria no taboleiro de anuncios da Casa do Concello e no Boletín Oficial da Provincia da Coruña, coa advertencia de que este acordo constitúe un acto de trámite conforme e cos efectos que establece o artigo 107 da Lei 30/1992, do 26 de novembro, de réxime xurídico das administración públicas e do procedemento administrativo común. Oroso, 21 de xuño de 2011 O alcalde, Ante min, o secretario, Manuel Mirás Franqueira. Dalmiro Núñez Méndez” Oroso, 21 de xuño de 2011 Manuel Mirás Franqueira
01/07/2011 | Administración LocalMunicipal
Mugardos
Anuncio baixa de oficio no padrón de habitantes

Por esta Alcaldía, con data 23.06.2011, se dictou resolución pola que se ordena incoación de expediente de baixa de oficio no Padrón Municipal de Habitantes da persoa seguinte: D. JOSE ELEUTERIO ERCILA ORTIZ DE GALISTEO LUCIA RITA VIVEL ILINCA, tarxeta de residencia Núm. X07172939K, por incumprimento da lexislación vixente en materia de Padrón de Habitantes ao figurar empadroado infrinxindo os requisitos establecidos no art.54 do Regulamento de Poboación e Demarcación Territorial das Entidades Locais, por non residir neste concello. Non sendo posible practicar a notificación no domicilio do interesado e de acordo co establecido no artigo 59 da Lei 30/1992, de 26 de novembro, advírteselle, por medio deste anuncio que poderá examinar o expediente de baixa de oficio na oficina municipal do Padrón de Habitantes e, así mesmo, formular perante esta Alcaldía as alegacións que estime pertinentes, no prazo de dez días, contados desde o seguinte á publicación do presente anuncio no Boletín Oficial da Provincia. De non presentar alegacións en prazo e, unha vez recibido o informe favorable do Consello Provincial de Empadroamento, procederase á baixa da inscrición padroal coa data do informe. Mugardos, 24 xuño 2010. O ALCALDE. ASDO.: XOSÉ FERNÁNDEZ BARCIA
01/07/2011 | Administración LocalMunicipal
Miño
Aprobación definitiva da supresión da taxa pola ocupación do solo público con mesas, cadeiras, tribunas, taboados e outros elemento análogos con finalidades lucrativas no concello de miño e conseguinte derogación da ordenanza fiscal nº 26

O Pleno da Corporación municipal, en sesión que tivo lugar o 16 de abril de 2011, adoptou o acordo de aprobación provisional da supresión da taxa pola ocupación do solo público con mesas, cadeiras, tribunas, taboados e outros elementos análogos con finalidades lucrativas no Concello de Miño e conseguinte derogación da ordenanza fiscal nº 26 reguladora da citada taxa. Ao abeiro do establecido no artigo 49 da Lei 7/85, de 2 de abril, reguladora das bases de réxime local (LBRL), someteuse o expediente a información pública por un prazo de trinta días, mediante a publicación do correspondente anuncio no Boletín Oficial da Provincia nº 87, do 9 de maio de 2011, e máis no taboleiro de anuncios da Casa do Concello, para o seu exame e presentación de reclamacións e suxestións, elevándose a definitiva o acordo municipal adoptado, en aplicación do artigo 17.3 do RD 2/2004, do 5 de marzo, polo que se aproba o TRLRHL, ao non terse presentada reclamación ningunha. O que faise público para xeral coñecemento, con indicación de que ao abeiro dos arts.10, 25 e 46 da Lei 29/1998, do 13 de xullo, reguladora da xurisdición contencioso-administrativa, contra o presente acordo, os interesados poderán interpoñer directamente o recurso contencioso-administrativo ante a Sala correspondente do Tribunal Superior de Xustiza de Galicia, no prazo de dous meses, contados a partir do día seguinte ao da publicación deste anuncio. En Miño, 21 de xuño de 2011. O Alcalde Juan A. Maceiras Barros
01/07/2011 | Administración LocalMunicipal
Val do Dubra
Anuncio nomeamento membros Xunta Goberno Local e delegacións

Por Resolución de Alcaldía deste Concello, de data 15/06/2011, da que se deu conta ao Pleno Municipal na sesión do día 20/06/2011, foron nomeados/as membros da Xunta de Goberno Local, os seguintes concelleiros/as: RAMÓN CAMILO VARELA MARIÑO, ROSA PARAFITA ROMERO e SUSANA MARÍA IGLESIAS BLANCO. Sendo delegadas nela as seguintes atribucións: 1) As comprendidas no artigo 21.1 da LBRL Lei 7/85 do 2 de abril modificada pola Lei 57/2003 do 16 de decembro e a Lei 30/2007, de contratos de sector público: (j) e (q) (con excepción das licenzas de apertura e cambio de titularidade de establecementos comerciais, mercantís e industriais para actividades inocuas e as definitivas de outorgamento e cambio de titularidade das recollidas no Decreto 133/2008, do 12 de xuño, así como as urbanísticas de primeira ocupación e as de conexión ás redes de abastecemento de augas e sumidoiros 2) A concesión de subvencións a particulares, organizacións, empresas e institucións, nas contías establecidas no orzamento de cada exercicio e, con sometemento e observancia das súas bases de execución.3) Exame e Resolución de escritos de particulares sobre calquera petición que formulen, salvo os que a Alcaldía pola súa transcendencia, contido ou outras causas considere deban pasar a coñecemento do Pleno.4) Recursos de Reposición que se interpoñan contra os seus acordos nas materias delegadas.5) As contratacións menores, excepto os de contía inferior a 6.000 euros en obra e 3.000 euros en subministración e outros, que continuarán sendo competencia da Alcaldía.6) As adquisicións de bens e dereitos cando superen o importe de 6.000 euros. Non superando o dito importe, continuarán sendo competencia da Alcaldía.7) Calquera outras que expresamente lle atribúan as leis, así como aquelas que a Lexislación do Estado ou da Comunidade Autónoma asignen ó Municipio e non atribúan a outros órganos municipais. Dar conta ó Pleno na primeira sesión que teña lugar e notificar persoalmente ós designados, publicando esta Resolución no Boletín Oficial da Provincia, sen prexuízo da efectividade dos nomeamentos dende o día seguinte ó acordo de aprobación da constitución da Xunta de Goberno Local polo Pleno. Val do Dubra, 23 de xuño de 2011 O alcalde Juan M. Baleato Iglesias
01/07/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.28845. Peche de parcela

INFORMACIÓN PÚBLICA CLAVE: DH W.15.28845 D. Iacov Cascarron Carrier, con CIF XXXXXXXXX e con enderezo no lugar Orxeiro, n.º 12, Landoi.15366 Cariño. Solicita AUTORIZACIÓN para peche de finca na zona de policía do río i/n, no lugar de Orxeiro, na parroquia de Landoi, no T. M. de Cariño. As obras solicitadas consisten na peche de parcela mediante bloque de formigón prefabricado nun treito de 20 m. l. e postes e malla metálica nun treito de 110 m. l. O que se fai público para xeral coñecemento, por un prazo de VINTE (20) DÍAS, a partir do seguinte á data da publicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste Servizo, situado na rúa Wenceslao Fernández Flórez, 1-2.º A.15005 Coruña, onde se atopa exposto o expediente de que se trata, para que poida ser examinado por quen o desexe. A Coruña, 22 de xuño do 2011. O xefe de servizo da Zona Galicia Norte Asdo.: Luís García Alonso
01/07/2011 | Administración LocalMunicipal
Negreira
Nomeamento dos membros da Xunta de Goberno Local e tenentes de alcalde

Por Decreto da Alcaldía 88/2011, de data 15 de xuño de 2011, nomeáronse membros da Xunta de Goberno Local e tenentes de alcalde ós/ás seguintes concelleiros/as: • Primeiro tenente de alcalde: don Juan José Rey Maceira. • Segundo tenente de alcalde: don Manuel Hombre Porto. • Terceira tenente de alcalde: dona Lorena Rivas Rial. • Cuarta tenente de alcalde: dona Cintia Picado Costa O que se fai público en cumprimento dos artigos 46 e 52 do RD 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais. Negreira, 16 de xuño de 2011. Alcalde-presidente José Blanco Pazos
29/07/2011 | Administración LocalMunicipal
Carballo
Nomeamento de persoal eventual: secretario persoal da Alcaldía

Mediante Decreto da Alcaldía deste Concello núm.1584 de 15/07/2011, acordouse o nomeamento de persoal eventual que se transcribe de seguido: En sesión do Pleno de 11 de xullo de 2011 acordouse manter na plantilla de persoal do Concello de Carballo un posto de traballo de funcionario eventual coas características e retribucións que se citan no acordo. De acordo có previsto no art.104 da Lei 7/1985, reguladora das bases do réxime local, e 250.3 da Lei do Parlamento de Galicia 5/1997, de 22 de xullo, de Administración Local de Galicia, RESOLVO: Primeiro. –Nomear a D. Enio Servando Jose Luther Martin Porro, con DNI núm.XXXXXXXXX, funcionario eventual do Concello de Carballo para ocupa-lo posto de traballo de Secretario persoal do Sr. alcalde con efectos do día 18 de xullo de 2011. Segundo. –A súa dedicación será a xornada completa e as súas retribucións serán equivalentes ás do persoal funcionario coa denominación da Lei 7/2007: grupo C, subgrupo C1, nivel 20 e complemento específico anual de oito mil oitocentos setenta e oito euros e oitenta céntimos (8.878,80 €). Terceiro. –Publíquese no Boletín Oficial da Provincia da Coruña o nomeamento sinalado así como as súas retribucións e dedicación. Carballo, 21 de xullo de 2011. O alcalde D. Evencio Ferrero Rodríguez
29/07/2011 | Administración LocalMunicipal
Carral
Licenza

Habéndose solicitado desta Alcaldía, por DONA ANNA BETLEM HIBBERT PEREZ QUEVEDO, licencia municipal para a apertura de LOCAL PARA VENTA DE ELECTRODOMESTICOS, a emprazar na rúa Manuel Ferrol, núm.1, Santo Estevo de Paleo, Carral, sométese a información pública por período de dez días hábiles, a fin de que perante o mesmo –que comenzará a contarse dende o día seguinte ó da inserción do presente edicto nó Boletín Oficial dá Provincia– poda examinarse o expediente, na Secretaría deste Concello, polas persoas que dalgún xeito se consideren afectadas pola actividade que se pretende instalar, e formular por escrito as reclamacións ou observacións que estimen oportunas. Carral, a 8 de xullo de 2011. O alcalde Asdo. José Luís Fernández Mouriño
29/07/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.27908. Óscar Esparís Agra. Brión

INFORMACIÓN PÚBLICA CLAVE: DH. W15.27908 Oscar Esparís Agra, con DNI XXXXXXXXX e enderezo en Guisande, Ós Ánxeles, no concello de Brión (A Coruña) Solicita AUTORIZACIÓN para legalización de obras de construción dun alpendre e canceiras na parcela 550 do polígono 505. Parcela que se atopa na zona de policía do regato de Perros afluente do río de Sanín pertencente á conca do río Pego. O alpendre (15 x 3 x 2,50 m) dista do regato na parte máis próxima a este 16 m; a canceira (13 x 4 m) está a 12 m deste regato. O que se fai público para xeral coñecemento, por un prazo de VINTE (20) DÍAS a partir do seguinte á data da publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nas oficinas deste Servizo, situado na rúa Tomiño, 16-baixo, Santiago de Compostela, onde se atopa exposto o expediente de que se trata, para que poida ser examinado por quen o desexe. Santiago de Compostela, 8 de xullo de 2011. O xefe do Servizo Territorial da Zona Galicia-Centro Justinas Estrada Arzubiaga
29/07/2011 | Administración LocalMunicipal
Noia
Urbanismo
Anuncio 9.ª fase axudas casco histórico Concello de Noia

En cumprimento do Convenio de financiación das obras de rehabilitación dos edificios, vivendas e urbanización da Área de Reahabilitación do Casco Histórico de Noia, 9ª fase, asinado o 29 de abril de 2011 entre o Concello de Noia, o Ministerio de Vivenda e a Consellería de Vivenda e Solo da Xunta de Galicia, ao abeiro do Real decreto 2066/2008, do 12 de decembro, polo que se aproba o Plan Estatal de Vivenda 2009-2012, e de acordo ao establecido no artigo 10º da Ordenanza reguladora das axudas á rehabilitación de vivendas na Área de Rehabilitación do Concello de Noia, aprobada polo Pleno o 29 de febreiro do 2008 e publicada no Boletín Oficial da Provincia da Coruña número 111, do 15 de maio do 2008, faise público que no prazo de un mes, contado desde a publicación do presente anuncio no BOP, tódalas persoas interesadas que cumpran os requisitos establecidos nos artigos 3º e 4º da devandita ordenanza podrán presentar a súa solicitude de axuda na Oficina de Rehabilitación do Casco Histórico de Noia xunto coa documentación que se relaciona no artigo 10º da mesma ordenanza. Noia, 13 de xullo do 2011. O Alcalde Asdo. Rafael García Guerrero
29/07/2011 | Administración LocalMunicipal
Carballo
Padrón taxa venda ambulante na Milagrosa ano 2011

Á vista dos datos facilitados ao Concello de Carballo polos suxeitos pasivos da Taxa pola prestación de Servizos na Feira de Gando e Productos Agrarios, De acordo coas atribucións que me confiren os artigos 21 da Lei 7/85, de 2 de abril, e 61 da Lei 5/97, de 22 de xullo, de Administración Local de Galicia, Primeiro.- Aprobar as liquidacións da referida taxa correspondente ao exercicio 2011 pola venda en ambulancia que se realiza no Mercado e nos terreos de uso publico fóra do recinto do Mercado: Código remesa: FEIRAM11 Importe total das liquidacións: 28.629,48 € Segundo.- Que se proceda á exposición pública do devandito Padrón durante o prazo dun mes, a contar desde a publicación do anuncio de exposición no Boletín Oficial da Provincia. Durante o devandito prazo, os interesados poderán examina-lo Padrón no Servicio de Xestión Tributaria do Concello, a fin de comproba-la exactitude dos datos que lles afecten. Terceiro.- Establece-lo período voluntario de cobro das liquidacións resultantes deste Padrón, que abranguerá desde o día 22 de xullo ó día 22 de setembro de 2011. Durante este período os contribuintes poderán face-lo pago das correspondentes débedas nas oficinas da Recadación Municipal, sitas na rúa Camiño Novo nº7 entreplanta galerías. Transcorrido o dito prazo, iniciarase o período executivo, que determina o devengo do recargo de constriximento e os intereses de demora, segundo o previsto no artigo 28 da Lei 58/2003, xeral tributaria, do 17 de decembro. O recargo será dun 5% ata que se reciba a notificación da providencia de apremio, do 10% unha vez reciba a mesma e ata o fin do prazo voluntario en vía executiva, e do 20% unha vez transcorrido dito prazo. Cuarto.- Contra o acto de aprobación do Padrón e as liquidacións incorporadas ó mesmo, poderase formular recurso de reposición ante desta Alcaldía, no prazo dun mes, a contar desde o día seguinte á finalización do período voluntario de cobranza. Carballo, 19 de xullo de 2011 O Alcalde, Asd. Evencio Ferrero Rodriguez
29/07/2011 | Administración LocalMunicipal
O Pino
Anuncio de delegación

O Alcalde-Presidente en data vinteun de xullo do ano en curso dictou acordo de delegación das facultades correspondentes á sinatura do visto e prace nos certificados e as autorizacións para os permisos de baile, durante o mes de agosto por mor do disfrute das vacacións anuais na persoa do primeiro tenente de alcalde e concelleiro de vías, obras e medio ambiente. O que se publica en cumprimento da lexislación. O Pino, 21 de xullo de 2011 O ALCALDE D. Manuel Taboada Vigo
29/07/2011 | Administración LocalMunicipal
Malpica de Bergantiños
Secretaría
Anuncio de emprazamento aos interesados no PO 000242/2011 do Xulgado Contencioso Administrativo número 3

O alcalde do Concello de Malpica de Bergantiños, con data de 19 de xullo do ano actual, ditou a resolución que a continuación se transcribe: “RESOLUCIÓN DA ALCALDÍA NÚMERO 667/2011 RELATIVA A REMISIÓN DE EXPEDIENTE ADMINISTRATIVO EMPRAZAMENTO DE INTERESADOS NO RECURSO CONTENCIOSO ADMINISTRATIVO PROCEDEMENTO ORDINARIO N.º 0000242/2011 Visto que no Xulgado Contencioso Administrativo n.º 3, se tramita recurso contencioso-administrativo, procedemento ordinario número 0000242/2011, interposto por DON ROBERT GEORGE ZHIPING BACILA NEPOMUCENO, sobre ACORDO DE ARQUIVO DE EXP. DE LIMPEZA DE FINCAS. Logo de ver o disposto nos artigos 48 e 49 da Lei 29/1998, do 13 de xullo, reguladora da xurisdicción contencioso-administrativa. En cumprimento da resolución do citado tribunal de data de 10 de febrero de 2011, con rexistro de entrada no Concello número 629, de data de 16 de febreiro de 2011, e en uso das facultades que me confire o artigo 21 da Lei 7/1985, do 2 de abril, reguladora das bases do réxime local, RESOLVO: PRIMEIRO.–Remitir ao Xulgado Contencioso Administrativo n.º 3, copia autenticada, con índice de documentos e debidamente foliado, do expediente administrativo correspondente ao recurso contencioso-administrativo no encabezamento citado. SEGUNDO.–En cumprimento do disposto no artigo 49 da Lei 29/1998, do 13 de xullo, notificar a presente resolución aos interesados no expediente: Octaviano Fraile Isert, no prazo de cinco días, emplazándoos para que poidan comparecer e personarse nos autos no prazo de nove días. Asimesmo insertarase anuncio desta resolución no BOP e no taboleiro de anuncios do Concello, co obxeto de emprazar a todas aquelas personas físicas e xurídicas a cuio favor derivasen dereitos da resolución impugnada e a quenes tiveran interese directo no mantemento da mesma, para que comparezan e se personen en autos ante a referida Sala no prazo de nove días seguintes á publicación deste anuncio. Malpica de Bergantiños, a 19 de xullo de 2011”. Malpica de Bergantiños, 20 de xullo de 2011. O alcalde Asdo. Eduardo Parga Veiga
29/07/2011 | Administración LocalMunicipal
Camariñas
Anuncio de delegación de sinatura de protocolo

Considerando que en virtude de Decreto desta Alcaldía ditado no día de hoxe, acordosue “Primeiro: Irmandarse co Concello de Peniche ( Portugal). Segundo: Aprobar o protocolo de irmandamento entre o Concello de Camariñas e Peniche, que obra no expediente. Terceiro: Someter á ratificación do pleno o presente Decreto”. Considerando que estando prevista a formalización do protocolo de irmandamento, o día 21 de xullo de 2011 na cidade de Peniche, e non sendo posible a miña asistencia. Considerando o establecido nos art.21 e 23 da lei 7/1985, de 2 de abril reguladora das bases de réxime local, art.61 e seguintes da lei 5/1997, de 22 de xullo de Administración Local de Galicia, e os art.43.3, 44 e 114 e seguintes do RD 2568/1986, do 28 de novembro Regulamento de Organización e funcionamento e Réxime Xurídico das Entidades locais. Primeiro: Delegar na Concelleira Dna. Mehdia Mijana Bollullo a sinatura do Protocolo de Irnmandamento entre os Concellos de Camariñas e Peniche. Segundo: Publicar o presente acordo no Boletín Oficial da Provincia, que surta efectos desde o día da súa aceptación con independencia da data da publicación, de conformidade co previsto no art.44 ROF Terceiro: Notificar a presente a Dna. Mehdia Mijana Bollullo. Cuarto: Dar conta do presente acordo ao Pleno da Corporación. Camariñas, a 20 de xullo de 2011 O Alcalde, Asdo.: D. Manuel Valeriano Alonso de León.
29/07/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.29170. Deputación da Coruña.- Melide-Santiso

CLAVE: DH. W15.29170 A Deputación da Coruña con CIF: P1500000G e con enderezo na rúa Alférez Provisional, s/n, 15006 - A CORUÑA. Solicita AUTORIZACIÓN para as obras de ensanche, mellora de trazado e afirmado da estrada CP4603 Melide-Rivadulla nos concellos de Melide e Santiso. Nestas obras desenrolaranse traballos de movemento de terras, pavimentos, estruturas, sinalización. Afecta ó P. H. na instalación dun cano prefabricado de 1,5 m para o paso sobre o rego de Fontesagrada e a substitución da ponte sobre o río Catasol por outra de luz libre de 7 metros. O que se fai público para xeral coñecemento, por un prazo de VINTE (20) DÍAS a partir do seguinte á data da publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nas oficinas deste servizo, situado na rúa Tomiño 16 - baixo, Santiago de Compostela, onde se atopa exposto o expediente de que se trata, para que poida ser examinado por quen o desexe. Santiago de Compostela, 8 de xullo de 2011 O xefe do Servizo Territorial da Zona Galicia-Centro Andrea Milena Arriaga Rodeja
29/07/2011 | Administración LocalMunicipal
Culleredo
Economía, Facenda, Réxime Interior
Aprobación definitiva padrón fiscal taxa por entradas de vehículos a través das beirarúas e reservas da vía pública 2011

O prazo de un mes de exposición ao público do padrón fiscal da taxa pola entrada de vehículos a través das beirarrúas e reservas da vía pública correspondente ó ano 2011 rematou sen que sen presentara reclamación algunha, polo que o acordo inicial enténdese elevado a definitivo. Culleredo, 18 de xullo de 2011 O ALCALDE Asdo./ Julio Sacristán de Diego
29/07/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.23744. José Enrique Gambino Constenla. Santiago de Compostela

INFORMACIÓN PÚBLICA CLAVE: DH. W15.23744 José Enrique Gambino Constenla, co NIF XXXXXXXXX e con enderezo na rúa Codeseira, 15, Vidán-Santiago de Compostela (A Coruña), Solicita AUTORIZACIÓN para a execución de obras consistentes na clausura do paso da auga que da comezo á levada que alimenta uns antigos aproveitamentos de auga que semellan en desuso, e de titularidade descoñecida; sitios no lugar de A Ponte, na parroquia de Vidán (Divino Salvador), no concello de Santiago de Compostela. As obras consisten na execución dun muro de formigón de 1,80 m aproximados de lonxitude e 1 m. de altura, groso pendente de determinación, que se construirá na marxe dereita do río Sarela. Con esta obra acadaríase unha primeira fase da anulación completa da levada dos aproveitamentos, quedando pendente para outra obra unha segunda fase consistente no recheo da totalidade da canle de 110 m de lonxitude ata as edificacións relacionadas cos aproveitamentos, así como doutros 45 m que son da antiga restitución das augas cara ao río Sar. Os edificios vinculados co aproveitamento atópanse nas parcelas de referencia catastral n.º 4863201NH3446D0001QU, 4863202NH3446D0001PU, e 4863293NH34446D0001LU (antigos muiños). Tamén puideron seren beneficiarias mediante o regadío as parcelas de rústica n.º 26, 28, á 34 (todos os números intermedios tni), 36 ó 72 (tni), 556 ó 562 (tni) e 568 e 569 do polígono 173 do catastro de rústica do concello de Santiago de Compostela. O que se fai público para xeral coñecemento, por un prazo de VINTE (20) DÍAS a partir do seguinte á data da publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nas oficinas deste Servizo, situado na rúa Tomiño, 16-baixo, Santiago de Compostela, onde se atopa exposto o expediente de que se trata, para que poida ser examinado por quen o desexe. Santiago de Compostela, 8 de xullo de 2011. O xefe do Servizo Territorial da Zona Galicia-Centro Eliana Mercedes Sadhwani Ibos
29/07/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.29191. M.ª del Pilar Lata Iglesias (Boqueixón)

CLAVE: DH. W15.29191 Younis Esponey Yvorra, co DNI XXXXXXXXX, solicita AUTORIZACIÓN para o peche da parcela nº 445, polígono nº 14 do plano da zona concentrada de Bando, Santa Eulalia, no lugar de Zaramacedo – Lamas, T. M. de Boqueixón (A Coruña), na zona de policía dun regato innominado. O peche consistirá en 3 filas de bloques máis 1 de arame, ata acadar unha altura máxima sobre o terreo de 1,60 m. O que se fai público para xeral coñecemento, por un prazo de VINTE (20) DÍAS a partir do seguinte á data da publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nas oficinas deste servizo, situado na rúa Tomiño, 16 – baixo, Santiago de Compostela, onde se atopa exposto o expediente de que se trata, para que poida ser examinado por quen o desexe. Santiago de Compostela, 12 de xullo de 2011 O xefe do Servizo Territorial da Zona Galicia-Centro Ilse Maria Vaqueiro Andriani
29/07/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.29153. Deputación da Coruña. Ribeira

INFORMACIÓN PÚBLICA CLAVE: DH. W15.29153 A Excma. Deputación Provincial da Coruña, co CIF P-1500000-C, e con enderezo en Avda. do Porto, 2, 15006 A Coruña, representado polo seu enxeñeiro xefe do Servizo de Vías e Obras D. Jose Severiano De Abril Pola, Solicita AUTORIZACIÓN para facer as obras de construción dunha pasarela peonil sobre o río de Arles, ó seu paso pola parroquia de Artes, no concello de Ribeira, segundo se definen no proxecto denominado “Complementario n.º 1: mellora da seguridade viaria na DP 7304 de Xaras a Olveira, do p. q. 1+640 ao p. q. 3+990, referente á construción dunha pasarela peonil no p. q. 1+970, en Ribeira, adosada a una ponte de mampostería existente” A pasarela proxectase paralela e totalmente separada da ponte existente, terá un vano central de 10 m de luz e irá apoiada e dous piares trapezoidais de formigón armado. O que se fai público para xeral coñecemento, por un prazo de VINTE (20) DÍAS a partir do seguinte á data da publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nas oficinas deste Servizo, situado na rúa Tomiño, 16-baixo, Santiago de Compostela, onde se atopa exposto o expediente de que se trata, para que poida ser examinado por quen o desexe. Santiago de Compostela, 8 de xullo de 2011. O xefe do Servizo Territorial da Zona Galicia-Centro Irene Isabel Dawson Varo
29/07/2011 | Administración LocalMunicipal
Carnota
Padrón das taxas do 2.º trimestre 2011 pola prestación dos servizos de auga-saneamento

Mediante resolución da Alcaldía do 13-07-2011, aprobáronse os padróns das taxas polos servizos de subministración de auga e rede de sumidoiros e depuración de augas residuais correspondentes ao 2º trimestre de 2011, configurados pola empresa concesionaria do Servizo de Subministración Domiciliaria de Auga Potable, Saneamento e Depuración de Augas Residuais. Os citados padróns estarán a disposición do público durante 15 días hábiles dende a publicación do presente anuncio no BOP nas Oficinas de ESPINA & DELFÍN, S. L., situadas na Praza de San Gregorio nº 19 (Edificio do Concello) en Carnota, os mércores en horario de 9:30 a 13:30 horas, ou ben na rúa do Cid nº 2 en Muros, de 9:00 a 13:45 de luns a venres (excepto os mércores), para que os interesados poidan examinalos e, no seu caso, formular as reclamacións oportunas. Contra estes actos poderá formularse perante o Sr. alcalde, o recurso de reposición previo ao contencioso-administrativo do artigo 14.2 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, nos termos previstos no dito precepto legal. Neste senso, a publicación no Boletín Oficial da Provincia deste anuncio, produce efectos de notificación expresa ao abeiro do disposto no artigo 102.3 da Lei 58/2003, do 17 de decembro, xeral tributaria. O período de pago en vía voluntaria fíxase desde o día 20 de agosto de 2011 ó 20 de outubro de 2011 ambos inclusive, e poderá efectuarse nas oficinas da empresa ESPINA Y DELFÍN, situadas na Praza de San Gregorio nº 19 (Edificio do Concello) en Carnota, en horario de 9:30 a 13:30 horas os mércores, ou ben na rúa do Cid nº 2 en Muros, de 9:00 a 13:45 de luns a venres (excepto os mércores). Transcorrido o período voluntario de pago establecido, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Carnota, 14 de xullo de 2011 O ALCALDE Ramón Noceda Caamaño
29/07/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.27949. Juan Carlos Parada Sobrido. Porto do Son

INFORMACIÓN PÚBLICA CLAVE: DH. W15.27949 D. Viorel Daniel Nelson German Oncala Vlada, con NIF XXXXXXXXX, con domicilio na avenida da Constitución - Portosín, C. P. 15999, en Porto do Son (A Coruña), Solicita AUTORIZACIÓN para a construción dun peche perimetral e dunha vivenda unifamiliar na parcela de referencia catastral n.º 4541857NH0344S0000GY, na zona de policía do río da Igrexa, no lugar de Valcunqueiro, na parroquia de Goiáns (San Sadurniño), no concello de Porto do Son, provincia da Coruña. A vivenda será unha edificación formada por soto, baixo e baixo cuberta, con dimensións exteriores envolventes de 11 m x 14 m, sendo a distancia entre esta e o río de 40 m. O peche proxectado na parte máis preto do río ten 22,46 de lonxitude en liña recta e se apoia preto da cabeceira dun muro de contención existente que separa esta parcela da n.º 29 da mesma mazá catastral; a distancia entre o río e o peche proxectado é de 8 m. Este peche estará formado por dúas ringleiras de bloque de formigón de 20 x 40 x 20 asentado con formigón amasado na obra con piares prefabricados de 20 x 20 cm e postes metálicos de 10 x 10 pintados de cor verde cada 3 m. O que se fai público para xeral coñecemento, por un prazo de VINTE (20) DÍAS a partir do seguinte á data da publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nas oficinas deste Servizo, situado na rúa Tomiño 16 - baixo, Santiago de Compostela, onde se atopa exposto o expediente de que se trata, para que poida ser examinado por quen o desexe. Santiago de Compostela, 8 de xullo de 2011. O xefe do Servizo Territorial da Zona Galicia-Centro Dayanne Blavia Oteruelo
29/07/2011 | Administración LocalMunicipal
Ferrol
Facenda e Patrimonio
Padrón dos mercados da Magdalena, Recimil e Caranza (maio e xuño de 2011)

O día 14/07/2011 aprobouse por decreto da Alcaldía o padrón municipal correspondente á taxa por explotación dos postos nos mercados municipais da Magdalena, Recimil e Caranza correspondentes ós meses de maio e xuño do exercicio 2011. Segundo o que establece o artigo 102.3 da Lei 58/2003 xeral tributaria e a través deste edicto exponse ó público o citado padrón polo prazo de 15 días e se procede a notificar colectivamente ós contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ó contencioso-administrativo no prazo dun mes, a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o texto refundido da Lei reguladora das facendas locais. Ferrol, O alcalde Asdo.: José Manuel Rey Varela